# សិទ្ធិទទួលបានបន្ត

## តើអ្វីទៅជាសិទ្ធិទទួលបានបន្ត?

សិទ្ធិទទួលបានបន្ត (CE) គឺជាអំឡុងពេលដែលសមាជិកគម្រោង MassHealth មួយ​ចំនួ​ន នឹងមិនបាត់បង់ការរ៉ាប់រងដោយមិនគិតពីការផ្លាស់ប្តូរភាគច្រើនដែលនឹងប៉ះពាល់ដល់សិទ្ធិទទួលបាន។

CE គឺជាឧបករណ៍ដ៏មានតម្លៃដែលជួយរដ្ឋនានាធានា​ថាសមាជិកទាំង​នេះ​មា​ន សិទ្ធិជាប់លាប់ទទួលបានសេវាថែទាំសុខភាពដែលចាំបាច់ និងបន្តចុះ​ឈ្មោះ​ក្នុងការរ៉ាប់រងសុខភាពដែលពួកគេមានសិទ្ធិទទួលបាន។

## តើអ្នកណាមានសិទ្ធិទទួលបាន CE?

បច្ចុប្បន្ន MassHealth ផ្តល់ជូន CE ដល់ក្រុមបួន៖ 1. សមាជិកដែលជាស្រ្តីទើបមានផ្ទៃពោះនាពេលថ្មីៗនេះ 2. សមាជិក​ទើបត្រូវ​បានដោះលែងពីពន្ធនាគារ ឬគុក 3. សមាជិកដែលមានអាយុក្រោម 19 ឆ្នាំ និង 4. សមាជិកត្រូវបានផ្ទៀងផ្ទាត់ថាជាមនុស្សមានបញ្ហាគ្មាន​ផ្ទះ​សម្បែងរ៉ាំរ៉ៃ។ សមាជិកគម្រោង MassHealth ត្រូវបានផ្ទៀងផ្ទាត់ថាជា "មនុស្សមានបញ្ហា​គ្មានផ្ទះសម្បែងរ៉ាំរ៉ៃ" ប្រសិនបើពួកគេស្ថិតនៅក្នុងប្រព័ន្ធព័ត៌មាន​គ្រប់​គ្រងមនុស្សគ្មានផ្ទះសម្បែងរដ្ឋ Massachusetts រយៈពេលប្រាំ​មួយ​ខែ ឬច្រើនជាងនេះ។

## ក្រុមមានសិទ្ធិទទួលបាន CE និងរយៈពេលនៃការធានារ៉ាប់រង

* **សមាជិកដែលជាស្រ្តីទើបមានផ្ទៃពោះនាពេលថ្មីៗនេះ៖** ផ្តល់ 12 ខែនៃ CE ដល់សមាជិកបន្ទាប់ពីការបញ្ចប់នៃការមានផ្ទៃពោះ
* **សមាជិកដែលទើបត្រូវបានដោះលែងពីពន្ធនាគារ ឬគុក៖** ផ្តល់ 12 ខែនៃ CE ចំពោះមនុស្សពេញវ័យដែលមានអាយុពី 19 ទៅ 64 ឆ្នាំនៅ​ពេលដោះលែងពីពន្ធនាគារ ឬគុកសម្រាប់ឆ្នាំដំបូងបន្ទាប់ពីពួកគេត្រលប់​ទៅ​​សហគមន៍វិញ
* **សមាជិកដែលមានអាយុក្រោម 19 ឆ្នាំ៖** ផ្តល់ 12 ខែនៃ CE ដល់សមាជិកដែលមានអាយុក្រោម 19 ឆ្នាំ និង
* **សមាជិកត្រូវបានផ្ទៀងផ្ទាត់ថាជាមនុស្សមានបញ្ហាគ្មានផ្ទះសម្បែងរ៉ាំរ៉ៃ៖** ផ្តល់ 24 ខែនៃ CE ដល់មនុស្សពេញវ័យដែលត្រូវបានផ្ទៀងផ្ទាត់ថាជា​មនុស្ស​គ្មា​ន​ផ្ទះសម្បែង និងមានអាយុ 19-64 ឆ្នាំ។

## ត្រូវប្រាកដថាជម្រាបគម្រោង MassHealth ឲ្យដឹងប្រសិនបើអ្នកមានផ្ទៃពោះ ដើម្បីទទួលបានការរ៉ាប់រងនេះ!

## តើ CE បញ្ចប់នៅពេលណា?

សមាជិកដែលមាន CE នៅតែទទួលបានការរ៉ាប់រងដោយមិនគិតពី​ការ​ផ្លាស់ប្តូរពេញមួយរយៈពេលនៃសិទ្ធិទទួលបានរបស់ពួកគេ លើកលែងតែ​ប្រសិ​ន​បើសិទ្ធិទទួលបានដំបូងត្រូវបានកំណត់មិនត្រឹមត្រូវ ឬប្រសិនបើពួកគេ​ចា​ស់ ស្លាប់ ផ្លាស់ទីលំនៅរើចេញពីរដ្ឋ ឬស្នើសុំការលុបចោល។

## តើ CE មានអត្ថប្រយោជន៍អ្វីខ្លះ?

* លើកកម្ពស់ស្ថានភាពសុខភាព និងសុខុមាលភាពក្នុងរយៈពេលខ្លី និងយូរជា​ងនេះ
* កាត់បន្ថយហានិភ័យនៃផលប៉ះពាល់អវិជ្ជមាន នៅពេលដែលប្រាក់ចំណូល​គ្រួ​សារផ្លាស់ប្តូរដោយមិនបានរំពឹងទុក
* លើកកម្ពស់សមធម៌សុខភាព
* ជំរុញការចំណាយលើការថែទាំសុខភាពកាន់តែមានប្រសិទ្ធភាព
* កាត់បន្ថយបន្ទុក និងការចំណាយផ្នែករដ្ឋបាល
* បង្កើនសមត្ថភាពរបស់គម្រោង MassHealth ក្នុងការវាស់វែងគុណភាពនៃ​ការ​ថែទាំយ៉ាងពេញលេញ និង
* ផ្តល់ឱ្យរដ្ឋនូវឧបករណ៍កាន់តែល្អប្រសើរជាងមុនដើម្បីរៀបចំផែនការសុខភាពដែលទទួលខុសត្រូវចំពោះគុណភាព និងលទ្ធផលសុខភាពកាន់តែល្អប្រសើរ​ឡើ​ង​។

## CE គឺជាអត្ថប្រយោជន៍របស់បុគ្គល!

CE អនុវត្តចំពោះបុគ្គលម្នាក់ៗ មិនមែនគ្រួសារទាំងមូលរបស់បុគ្គលនោះទេ។

សមាជិកគ្រួសារដែលមិនមាន CE ត្រូវតែបន្តរាយការណ៍អំពីការផ្លាស់ប្តូរ ឆ្លើ​យ​តបទៅនឹងសំណើសុំព័ត៌មាន និងការបន្តសុពលភាពពេញលេញ និង​សំណើ​ផ្សេ​ងទៀតពីគម្រោង MassHealth បើមិនដូច្នោះទេពួកគេប្រថុយនឹងការបា​ត់​បង់ការរ៉ាប់រង។

## មានសំណួរដែរទេ?

ទូរស័ព្ទទៅគម្រោង MassHealth តាមលេខ **(800) 841-2900**, TDD/TTY: 711។ អ្នកតំណាងនៅប្រចាំការពីថ្ងៃចន្ទដល់ថ្ងៃសុក្រ ចាប់ពីម៉ោង 8:00 ព្រឹក ដល់​ម៉ោ​ង 5:00 ល្ងាច។